OpenLLM-France/wikimedia huggingface dataset:
# Python 3 per a no programadors/Entrada-Sortida amb fitxers

Aquí hi ha un exemple senzill d'entrada/sortida (I/O) des de o cap a un fitxer:
La sortida i els continguts del fitxer prova.txt són:
Fixeu-vos que ha escrit un fitxer anomenat prova.txt al directori des d'on heu executat el programa. El \n a la cadena de caràcters indica al llenguatge Python que cal posar un salt de línia (new line) al lloc on hi ha el \n.
Una visió de conjunt del procés d'Entrada/sortida és:
* Obtenir un objecte de tipus fitxer amb la funció open.
* Llegir o escriure a l'objecte de tipus fitxer (depenent de com s'ha obert)
* Tancar-lo
El primer pas és obtenir un objecte fitxer. La manera de fer-ho és fent servir la funció open. El seu format és objecte_fitxer = open(nom_del_fitxer, mode) on objecte_fitxer és el nom de la variable on s'emmagatzemarà l'objecte de tipus fitxer, nom_del_fitxer és una cadena amb el nom del fitxer, i mode és "rt" per llegir (read) el fitxer com a text o bé "wt" per a escriure (write) el fitxer com a text (i uns quants més que ara ens saltarem). Tot seguit es poden invocar les funcions de l'objecte fitxer. Les dues funcions més frequents són: read (llegir) i write (escriure). La funció write afegeix una cadena al final de fitxer. La funció read llegeix el següent que troba al fitxer i ho retorna com una cadena. Si no se li dóna cap argument retornarà el fitxer sencer (tal com s'ha fet a l'exemple).
Tot seguit hi ha una nova versió del programa dels nombres de telèfon que s'ha fet a capítols anteriors:
Fixeu-vos que inclou gravar i carregar fitxers. Aquí hi ha alguns resultats d'executar-lo dues vegades:
Els bocins nous d'aquest programa són:
Primer observeu la part de gravar del programa. Primer crea un objecte de tipus fitxer amb la instrucció open(nom_de_fitxer, "wt"). Tot segui crea una línia per a cada número de telèfon amb la instrucció fitxer_sortida.write(x + "," + numeros[x] + "\n"). Això escriu una línia que conté el nom, una coma, el número i tot seguit un salt de línia.
La part de càrrega és una mica més complicada. Comença per obtenir un objecte de tipus fitxer. Llavors fa servir un bucle while True: per anar repetint el procés fins que es trobi una instrucció break. Llavors obté una línia amb la instrucció linia_entrada = fitxer_entrada.readline. la funció readline retorna una cadena buida quan s'arriba a un final de fitxer. La instrucció if ho vigila i quan això passa surt del bucle while executant una instrucció break. Esclar, si la funció readline no retornés una codi newline al final de cada línia no hi hauria manera de saber si una cadena buida és una línia buida o el final del fitxer per tant es deixa el codi newline en el que retorna la instrucció readline. Per tant cal eliminar-lo. La línia linia_entrada = linia_entrada[:-1] fa precisament això a base de descartar l'últim caràcter. Llavors la línia nom, numero = linia_entrada.split(",") parteix la línia al lloc on hi ha la coma en un nom i un número. Llavors això s'afegeix al diccionari numeros.
# Python 3 per a no programadors/Fent front a les imperfeccions
### ...o còm manegar els errors

Així que teniu el programa perfecte, funciona impecablement, tret d'un detall, petarà si l'usuari entra dades invàlides. No us espanteu, a Python hi ha una estructura de control especial per a vosaltres. S'anomena try i prova quelcom. Aquí hi ha un exemple d'un programa amb un problema:
Fixeu-vos com quan teclejau @#& dóna quelcom de l'estil:
Com vodeu veure a la funció int no li agrada el nombre @#& (com ha de ser). L'última línia mostra quin és el problema; Python ha trobat un ValueError. Com pot tractar això el vostre programa? El que podeu fer és primer: posar la instrucció on es poden produir errors dins d'un bloc try, i segon: dir-li a Python com voleu manegar els ValueErrors. El següent programa fa això:
Ara quan s'executi el nou programa i se li entri @#& dirà "Això no era un nombre." i continuarà amb el que estava fent abans.
Quan el vostre programa contingui algun error que sabeu com manejar, fiqueu el codi dins d'un bloc try, i fiqueu la manera de manegar l'error al bloc except.

### Exercicis

Actualitzeu pel capbaix l'últim programa de números de telèfon (al capítol Diccionaris) de manera que no peti si un usuari entra qualsevol dada al menú.
# Python 3 per a no programadors/Fi

Doncs aquí hem arribat al final, o potser al principi. Aquest tutorial és a Viquillibres, i ets lliure de millorar-lo. Si vols aprendre més sobre el Python, El tutorial del Python de Guido van Rossum té més temes sobre els quals pots aprendre. Si has seguit aquest curset, ja n'hauries de saber bastant.
Per sort aquest llibre cobreix tot el que necessites per començar a programar.
Que programis feliç, i que et canviï la vida i el món.
# Nombres

* nombre / número / unitat
* desena
* centena
* miler
* guió ( entre números )

## Enllaç extern

Com s'escriuen els números en català ( entre 0 i 1.000.000.000.000.000 )

## Nombres

1 a 100 :
| 0 | zero |
| 1 | un / una |
| 2 | dos / dues |
| 3 | tres |
| 4 | quatre |
| 5 | cinc |
| 6 | sis |
| 7 | set |
| 8 | vuit |
| 9 | nou |
| 10 | deu |
| 11 | onze |
| 12 | dotze |
| 13 | tretze |
| 14 | catorze |
| 15 | quinze |
| 16 | setze |
| 17 | desset |
| 18 | dihuit |
| 19 | denou |
| 20 | vint |
| 21 | vint-i-un |
| 22 | vint-i-dos |
| 23 | vint-i-tres |
| 24 | vint-i-quatre |
| 25 | vint-i-cinc |
| 26 | vint-i-sis |
| 27 | vint-i-set |
| 28 | vint-i-huit |
| 29 | vint-i-nou |
| 30 | trenta |
| 31 | trenta-un/una |
| 32 | trenta-dos/dues |
| 33 | trenta-tres |
| 40 | quaranta |
| 50 | cinquanta |
| 60 | seixanta |
| 70 | setanta |
| 80 | vuitanta |
| 90 | noranta |
| 100 | cent |
101 a 1000 :
| 101 | cent un |
| 102 | cent dos |
| 103 | cent tres |
| 104 | cent quatre |
| 105 | cent cinc |
| 106 | cent sis |
| 107 | cent set |
| 108 | cent huit |
| 109 | cent nou |
| 110 | cent deu |
| 111 | cent onze |
| 112 | cent dotze |
| 113 | cent tretze |
| 114 | cent catorze |
| 115 | cent quinze |
| 116 | cent setze |
| 117 | cent desset |
| 118 | cent dihuit |
| 119 | cent denou |
| 120 | cent vint |
| 121 | cent vint-i-un |
| 122 | cent vint-i-dos |
| 123 | cent vint-i-tres |
| 124 | cent vint-i-quatre |
| 125 | cent vint-i-cinc |
| 126 | cent vint-i-sis |
| 127 | cent vint-i-set |
| 128 | cent vint-i-huit |
| 129 | cent vint-i-nou |
| 130 | cent trenta |
| 131 | cent trenta-un |
| 200 | dos-cents |
| 201 | dos-cents un |
| 300 | tres-cents |
| 400 | quatre-cents |
| 500 | cinc-cents |
| 600 | sis-cents |
| 700 | set-cents |
| 800 | vuit-cents |
| 900 | nou-cents |
| 1000 | mil |
1001 a 1000000 :
| 1.001 | mil un |
| 1.002 | mil dos |
| 1.567 | mil cinc-cents seixanta-set |
| 2.000 | dos mil |
| 3.000 | tres mil |
| 4.000 | quatre mil |
| 5.000 | cinc mil |
| 10.000 | deu mil |
| 11.000 | onze mil |
| 100.000 | cent mil |
| 200000 | dos-cents mil |
| 300000 | tres-cents mil |
| 456.789 | quatre-cents cinquanta-sis mil set-cents vuitanta-nou |
| 1.000.000 | un milió |
| 2.000.000 | dos milions |
| 12.300.125 | dotze milions tres-cents mil cent vint-i-cinc |
| 1.000.000.000.000 | un bilió |
# Atropa belladonna (Solanaceae) belladona

* Visió general
* Detall de la flor
* Detall del fruit
* Detall de la fulla
# Boti boti

Ba
* Xuta la pilota un jugador mentre que el que la para te que anar a buscar la pilota
* Mentre que el que la pilla va a buscar la pilota el altres jugador s'amaguen per la zona
* Una vegada que el que la para té la pilota l'ha d'agafar i torna a la base d'espatlles.
* A continuació el que la para busca els altres jugadors i quan troba el que la pilla a un participant te que anar el que la pilla a la base posar-se sobre la pilota i dir per Exemple: boti boti, Joan. I el jugador estarà pillat.
* Quan el que la pilla a trobat els participants, perquè el jugadors es salvi ha d'anar el que no està pillat a la base i xuta la pilota i tot el procés es repetirà fins que el que la pilla pilli a tot el jugadors.
# Llibre de cuina/Receptes/Wtzxce

Secció obligatòria: Escriviu aquí una breu introducció a la recepta.
La recepta és una recepta / és un plat / és un postre ...

## Ingredients

Secció obligatòria: Escriviu aquí els ingredients necessaris.
* Primer ingredient
* Segon ingredient

## Estris necessaris

Secció obligatòria: Escriviu aquí els electrodomèstics necessaris.
Calen un estri, un altre estri, ....

## Electrodomèstics necessaris

Escriviu aquí els electrodomèstics necessaris, o esborreu aquesta secció.
Calen un electrodomèstic, un altre electrodomèstic, ...

## Preparació

Secció obligatòria: Intenteu fer una redacció entenedora i eviteu explicacions esquematitzades o ordenades numèricament.

## Vegeu també

Escriviu aquí altres receptes relacionades amb aquesta del Llibre de cuina, o esborreu la secció.

## Referències

Secció obligatòria: Escriviu aquí les fonts d'on hàgiu extret la recepta, o indiqueu si és pròpia amb Es tracta d'una recepta pròpia.

## Enllaços externs

Escriviu aquí enllaços externs a Viquillibres que puguin ser d'interès, o esborreu la secció.
# Guia de plantes medicinals, usos i cultiu/Centella asiàtica

L'hidrocotilè (Centella asiatica [L.] Urban) o centella asiàtica és una planta herbàcia, originària de Madagascar, que creix en regions pantanoses, tropicals i subtropicals, d'Àsia, Austràlia, Illes del Pacífic, Malàisia, Melanèsia i Nova Guinea.
És una planta de la família apiàcia (o Umbelliferae), originària de la zona pantropical d'Austràlia, Indonèsia, Xina, Índia, Sri lanka, Madagascar, Àfrica del sud. Una varietat seva Centella remanda creix també a algunes zones d'Amèrica del sud com Brasil, i d'altres d'Amèrica central. El seu hàbitat natural és a zones humides i amb ombres (zones enfangades) típiques de climes tropicals i subtropicals. C. asiàtica és una herbàcia perenne que no fa més d'un pam d'alçada. Les seves fulles són senceres i amb protuberàncies arrodonides. La inflorescència consta de tres a sis flors sèssils. El fruit és un aqueni, més concretament un diaqueni amb forma de disc.

## Propietats

Antiséptica, reparadora tisular, per a la memória, re-epitelitzadora, inmunomoduladora, antivírica.

## Contraindicacions

Erupcions cutáneas, narcotitzant, no embarás ni lactáncia.

## Mètode de preparació

2 culleradas soperes per litre d´aigua.

## Cultiu

Planta delicada i perenne, requereix de sol i ombra parcial, es planta a Primavera o mitjançant divisió a l´epoca de creixement, la terra ha d´estar molt humida.
# Bonítol al forn

Es tracta d'un plat típic a alguns pobles de la comarca de la Safor, el bonítol, és un peix salat, també anomenat bonyítol que es cuina en cassola plana de fang al forn.

## Ingredients

* 2 bonítols o bonyítols salats.
* 6 creïlles mitjanes.
* 4-5 tomaques.
* 1 garba d'alls tendres.
* 80 g de pinyons.
* 1 manoll de jolivert fresc.
* 4 fulles de llorer.
* 1 cullerada de pebre roig.
* Oli d'oliva.
* Sal (opcional).
* 1 got d'aigua.

## Estris necessaris

* Cassola plana, preferentment de fang.
* 1 cullera.
* 1 ganivet.
* 1 ratllador.

## Electrodomèstics necessaris

* Forn.

## Preparació

Els bonítols es posen prèviament a desalar submergint-los en aigua, la nit abans de cuinar, efectuant 3 o 4 canvis d'aigua.
Per començar, s'escorre bé el bonítol i s'asseca amb paper de cuina, es pelen les creïlles, tallant-les a rodanxes d'aproximadament un dit de grossor i es ratllen les tomaques. També es laminen els alls, no massa fins i es pica el jolivert.
Per preparar el plat, es col·loquen les creïlles en el fons de la cassola, salant-les si vos agrada el menjar sentit de sal. A continuació es posa per damunt de les creïlles una capa amb la mitat de la tomaca ratllada, i damunt de la tomaca, la mitat dels alls, el jolivert i els pinyons. Seguidament, es posen els bonítols amb la pell cap amunt i les fulles de llorer al voltant. Finalment, s'escampa la resta de tomaca ratllada cobrint els bonítols, i afegim l'aigua, un bon raig d'oli i es decora per damunt amb la resta dels alls, el jolivert i els pinyons.
S'introdueix la cassola al forn, prèviament calent a 250 °C, amb foc dalt i baix durant 30-40 minuts, baixant la temperatura a 180 °C quan comence a bullir. Quan les creïlles estiguen cuites el plat estarà enllestit.

## Curiositat

A Potries, des de fa anys, se celebra un concurs de bonyítol la vespra del 9 d'Octubre per sopar.
# Favada de marisc

Una recepta ràpida per preparar una favada de marisc.

## Ingredients

* 1 pot de fesols blancs.
* 200 g de llom de rap o mero arreglat en trossos.
* 200 g cloïsses.
* 150 g gambes pelades.
* 8 gambes roges.
* 4 cigales.
* 12 clòtxines.
* 1/2 l de caldo de peix.
* 1 ceba.
* 1 tomaca.
* 3 alls.
* 1 manoll de jolivert.
* 1 fulla de llorer.
* Oli d'oliva.
* Sal.

## Estris necessaris

* Cassola fonda.
* 1 cullera.
* 1 ganivet.
* 1 ratllador
* 1 plat.

## Electrodomèstics necessaris

* Foguer de gas o elèctric.

## Preparació

Abans de començar a cuinar, cal netejar les cloïsses perquè no els quede terra. Les posem en un recipient en aigua freda amb abundant sal, i les deixem mitja hora en l'aigua, passat aquest temps les aclarim bé i ja estan llestes per a cuinar-les. També rentem la resta del marisc i netegem les clòtxines. Piquem la ceba i els alls i ratllem la tomaca.
Comencem sofregint, a foc no molt fort, la ceba i els alls picats, i una vegada estiga la ceba començant a daurar-se, afegim la tomaca i sofregim. A continuació, afegim tot el marisc i el peix i sofregim durant 1 o 2 minuts. Seguidament, afegim el caldo de peix i ho deixem coure durant 10 minuts. Una vegada passats els 10 minuts, afegim els fesols i la fulla de llorer, i ho deixem coure 5 minuts més. Apaguem el foc, afegim el jolivert picat i ja està llest per menjar.
# Rap guisat

Rap cuinat de forma ràpida i sabrosa.

## Ingredients

* 800 g de llom de rap arreglat en trossos.
* 400 g cloïsses.
* 2 garbes d'alls tendres.
* Farina.
* Oli d'oliva.
* Sal.

## Estris necessaris

* Cassola plana.
* 1 cullera.
* 1 ganivet.
* 1 plat.
* 1 bol gran.

## Electrodomèstics necessaris

* Foguer de gas o elèctric.

## Preparació

Abans de cuinar-les, cal netejar les cloïsses perquè no els quede terra. Les posem en un recipient en aigua freda amb abundant sal, i les deixem mitja hora en l'aigua, passat aquest temps les aclarim bé i ja estan llestes per a cuinar-les.
Passar per farina els trossos de rap i fregir-los en oli d'oliva. Quan estiguen els traiem de la cassola i els reservem.
A continuació, sofregim els alls tendres, prèviament nets i tallats en trossos. Una vegada sofregits, afegim les cloïsses i el rap, una vegada s'òbriguen les cloïsses ja està llest el plat.
# Arròs caldós amb fesols, nap i penques

Es tracta d'un arròs d'hivern, que és quan millor estan els naps i les penques.

## Ingredients

* 350 g d'arròs.
* 1 napicol grandet.
* 2 penques de cardo
* 250 g de fesols blancs
* 1/2 pollastre trossejat.
* 250 g de costelles de porc trossejades.
* 1 os de maluc de vedella.
* 1/2 tomaca ratllada.
* 2-3 alls secs.
* 1/2 llima escorreguda.
* Safrà.
* Oli d'oliva.
* Sal.
* Aigua.

## Estris necessaris

* Cassola fonda.
* 1 cullera.
* 1 ganivet.
* 1 ratllador.

## Electrodomèstics necessaris

* Foguer de gas o elèctric.

## Preparació

Si els fesols són secs, el dia d'abans els posem a remulla.
Abans de començar preparem les verdures, trossejant-les i netejant-les, mantenint-les en recipients separats, ja que les afegirem en diferents moments. La tomaca la ratllarem, el napicol el pelarem i el farem a trossets, bastonets de la mida d'un dit, les penques les pelarem i les farem a trossos de dos dits d'ample més o menys.
Primer bullim les penques, canviant l'aigua al cap de 5 minuts, perquè no amarguen, afegint un raig de llima i reservem.
Afegim oli a la cassola per sofregir tots els ingredients, amb compte que no es cremen. Primer la carn, a continuació seguim afegint els alls, la tomaca, el napicol i les penques.
Una vegada estiga tot sofregit, afegim aigua i deixem coure, a foc no molt alt, durant 1 hora i 30 minuts, retirant la bromera quan isca. La quantitat d'aigua serà de 4 parts d'aigua per 1 d'arròs i controlarem el nivell on queda l'aigua en la cassola per a afegir la que s'evapore.
Quan ja ha passat aquest temps, reposem l'aigua fins al nivell d'abans, tastem per si cal rectificar de sal, afegim l'arròs i el safrà i deixem coure fins que l'arròs estiga al seu punt.
# Arròs amb faves i carxofes

Es tracta d'un arròs d'hivern que es pot menjar caldós o sec en paella.

## Ingredients

* 400 g d'arròs.
* 1/2 pollastre trossejat.
* 250 g de costelles de porc trossejades.
* 1/2 conill trossejat (opcional).
* 400 g de carxofes.
* 250 g de faves.
* 1 garba d'alls tendres.
* 250 g de tomaca ratllada.
* 100 g de pésols (opcional).
* Safrà.
* Oli d'oliva.
* Sal.
* Aigua.

## Estris necessaris

* Cassola fonda o paella.
* 1 cullera.
* 1 ganivet.
* 1 ratllador.

## Electrodomèstics necessaris

* Foguer de gas adequat a la mida de la paella.

## Preparació

Abans de començar preparem les verdures, trossejant-les i netejant-les, mantenint-les en recipients separats, ja que les afegirem unes darrere de les altres. Afegim oli a la paella i una vegada anivellada, encenem el foc per començar a sofregir la carn al centre. Una vegada estiga ben daurada, l'apartem a les vores de la paella. Seguidament, sofregim els alls tendres i la tomaca, i, a continuació, la resta de verdures, faves, pésols i carxofes, anant amb compte per a que no es cremen. Quan estiguen sofregides les verdures, afegim 3 parts d'aigua per 1 d'arròs i controlem el nivell on queda l'aigua en la paella. Deixem tots els ingredients bullint a foc no massa fort durant 30 - 45 minuts fins que les verdures estiguen cuites. Reposem l'aigua fins al nivell d'abans, afegim l'arròs i el safrà, el distribuïm per tota la paella i tastem i rectifiquem de sal. Deixem coure fins que l'arròs estiga al seu punt.

## Opció arròs caldós

Per a l'arròs caldos, emprarem una cassola fonda i seguirem els passos anteriors, retirant la carn una vegada estiga sofregida, per incorporar-la de nou en el moment d'afegir l'aigua. Per a l'arròs caldós, posarem 4 parts d'aigua per 1 d'arròs.
# Llibre de cuina/Receptes/Coca fabiola

La coca fabiola és un postre típic de la cuina de l’Eliana. Tradicionalment es menja durant la primavera.

## Ingredients

* 9 ous
* 450g de farina
* 450g de sucre
* 75g de coc ratllat
* 1 sobre i ½ de llevat en pols
* mantega de porc, per untar el motle
* Almívar (de sucre i aigua)

## Decoració

* Coco ratllat

## Estris necessaris

* 1 bol per batre la mescla
* batedora elèctrica
* motle redò amb buit central (utilitzat per fer corones)
* Forn

## Preparació

S’agafen tots els ingredients i es mesclen en un bol amb la batedora elèctrica. Primer batrem els ous i el sucre amb velocitat ràpida. Després afegim a la mescla el rent en pols, la farina i el coco ratllat. Quan ho tenim tot ben mesclat, vessem la mescla obtinguda en un motle redó, amb cercla central buit, prèviament untat amb mantega de porc per evitar que la mercla es pegui al fornejar-se. Es cou al forn prescalfat a 180ºC uns 25 minuts. Per comprovar si està fet cal clavar una agulla al mig de la coca i comprovar que surt sense massa crua enganxada. Un cop cuita es deixa refredar. Quan ja estiga gelada es desmotla i es passa a calar-la amb almívar (fet amb sucre i aigua)

## Referències

Dolços tradicionals. Receptari L’Eliana 1998. Primera edició (en català). l’Eliana: Ajuntament de l’Eliana, 1998.
# Llibre de cuina/Receptes/Bunyols de carabassa

Els bunyols de carabassa són un postre típic de la cuina de l’Eliana. Tradicionalment es menja durant la primavera.

## Ingredients

* 1 carabassa
* 200g de farina
* 30g de llevat o rent de forner (fresca)
* oli

## Decoració

* sucre per damunt

## Estris necessaris

* 1 bol
* Forn
* Paella per fregir

## Preparació

El primer que hui ha de fer-se es fornejar la carabassa i deixar-la gelar una volta cuita. S’escorre la carabassa cuita per llevar-li tot el líquid que duga, utilitzant si és necessari un drap ben net. Una volta escorreguda la amassem fins obtindré una crema ben fina. Mentre anem amassant la pasta dels bunyols. En un bol avoquen la crema de carabassa, la farina i el rent i amassem tot fins obtenir una massa homogènia. Deixem reposar durant una mig hora aproximadament, perquè la massa puge. Una volta hem fet la massa passem a fregir els bunyols. Agafem amb els dits troços xicotets de pasta per formar-los al fregir-los amb molt d’oli, ben calent. Després s’espolvoretja amb sucre.

## Referències

Dolços tradicionals. Receptari L’Eliana 1998. Primera edició (en català). l’Eliana: Ajuntament de l’Eliana, 1998.
# Llibre de cuina/Receptes/Panquemao

El panquemao és un dolç típic de la cuina de l’Eliana. Tradicionalment es menja durant la primavera.

## Ingredients

* 12 ous
* 1 ¼ k de sucre
* 1 litre d’aigua
* 1 litre d’oli
* 4 ¼ k de farina forta
* 1/3 pastilla de rent de Paris (en forns)
* 1 k de creïlla bullida
* Diverses neules (tantes com mones o panquemaos anem a fer)

## Estris necessaris

* 1 bol
* Forn
* Diverses llandes de forn

## Preparació

Primer bullim el quilo de creïlles amb pell. Després de cuites les pelem i les passem per el passapurés. Afegim poc a poc la resta d’ingredients i els amassem ben bé fins obtindré una massa homogènia. Una volta amassada la deixem reposar en un recipient, tapat amb un drap ben net, i col·lat a prop d’una font de calor (per a que puge més ràpidament); fins que puge el doble del tamany inicial. Quan la massa ja haja pujat, la dividim en tantes parts com panquemaos o mones volem fer, amassant cada fragment per donar-li forma redoneta, si es panquemao o formes diverses (normalment en forma de trena, peixet...) i les anem col·locant en llandes folratdes amb les neules pera que la massa no es pegue a les llandes. Untem cada fragment de massa amb ou i els deixem reposar un poc més a les llandes, fins que torner a pugar un poc més. Afegim per damunt de cada panquemao/mona sucre i fiquem les llandes al forn alt durant aproximadament 25 minuts.

## Referències

Dolços tradicionals. Receptari L’Eliana 1998. Primera edició (en català). l’Eliana: Ajuntament de l’Eliana, 1998.
# Arròs caldós amb galeres, sepionets i carxofes

Es tracta d'un arròs d'hivern que es pot menjar caldós o sec en paella.

## Ingredients

* 400 g d'arròs.
* 500 g de sepionets
* 8 galeres.
* 400 g de carxofes.
* 250 g de faves.
* 1 garba d'alls tendres.
* 250 g de tomaca ratllada.
* 100 g de pésols (opcional).
* Safrà.
* Oli d'oliva.
* Sal.
* Aigua.

## Estris necessaris

* Cassola fonda o paella.
* 1 cullera.
* 1 ganivet.
* 1 ratllador.

## Electrodomèstics necessaris

* Foguer de gas adequat a la mida de la paella.

## Preparació

Abans de començar preparem les verdures, trossejant-les i netejant-les, mantenint-les en recipients separats, ja que les afegirem unes darrere de les altres. També netejarem els sepionets i rentarem les galeres. Afegim oli a la paella i una vegada anivellada, encenem el foc per començar a sofregir les galeres, que reservem una vegada estiguen sofregides. Després sofregim els alls tendres i la tomaca, i, a continuació, la resta de verdures, faves, pésols i carxofes, anant amb compte per a que no es cremen. Quan estiguen sofregides les verdures, afegim els sepionets i sofregim 2 minuts sense parar de remenar. A continuació, afegim 3 parts d'aigua per 1 d'arròs i controlem el nivell on queda l'aigua en la paella. Deixem tots els ingredients bullint a foc no massa fort durant 30 - 45 minuts fins que les verdures estiguen cuites. Reposem l'aigua fins al nivell d'abans, afegim l'arròs, el safrà i les galeres, el distribuïm per tota la paella i tastem i rectifiquem de sal. Deixem coure fins que l'arròs estiga al seu punt.

## Opció arròs caldós

Per a l'arròs caldos, emprarem una cassola fonda i seguirem els passos anteriors. Per a l'arròs caldós, posarem 4 parts d'aigua per 1 d'arròs.